wickkiey/tamil-wikipedia-markdown huggingface dataset:
# சேந்தோசெனைட்டு



**சேந்தோசெனைட்டு** (*Xanthoxenite*) என்பது Ca<sub>4</sub>Fe<sup>3+</sup><sub>2</sub>(PO<sub>4</sub>)<sub>4</sub>(OH)<sub>2</sub>·3H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகை கனிமமாகும்.  
சேந்தோசெனைட்டு கனிமம் வெளிர் மஞ்சள் முதல் பழுப்பு கலந்த மஞ்சள் வரையிலான நிறங்களில் மண் போன்ற மேலேடாக மரச்சிரால் வடிவ படிகங்களாகத் தோன்றுகிறது. இப்படிகங்கள் முச்சரிவச்சுப் படிக அமைப்பில் படிகமாகின்றன. தீப்பாறைகளில் முப்பைலைட்டு என்ற கனிமத்தின் மாற்றுக் கனிமமாக இது தோன்றுகிறது. அப்படைட்டு, வொய்ட்லாக்கைட்டு, சில்ட்ரனைட்டு, இயோசுபோரைட்டு, இலாயிட்டு, சுட்ரன்சைட்டு, சிடீவர்டைட்டு, மிட்ரிதாடைட்டு, ஆம்பிளைகோனைட்டு மற்றும் சிடரைட்டு போன்ற கனிமங்களுடன் கலந்த நிலையில் சேந்தோசெனைட்டு கிடைக்கிறது.  

ஆத்திரேலியா, பிரேசில், போர்த்துகல், எசுப்பானியா, உக்ரைன், மற்றும் அமெரிக்க ஐக்கிய நாடுகள் ஆகிய நாடுகளில் சேந்தோசெனைட்டு கனிமம் கிடைக்கிறது. முதன் முதலில் 1920 ஆம் ஆண்டு அமெரிக்காவின் நியூ ஆம்ப்சையர் மாநிலத்திலுள்ள கிராப்டன் மாகாணத்தின் குரோட்டன் நகரத்தில் சேந்தோசெனைட்டு கண்டறியப்பட்டது.
# ஜேம்சு பின்னி


**ஜேம்சு ஜெப்ரி பின்னி** *(James Jeffrey Binney)* (பிறப்பு; ஏப்ரல் 12,1950) ஒரு பிரித்தானிய வானியற்பியலாளர் ஆவார். அவர் ஆக்சுபோர்டு பல்கலைக்கழகத்தில் இயற்பியல் பேராசிரியராகவும் , கோட்பாட்டு இயற்பியல் துணைத் துறையின் முன்னாள் தலைவராகவும் , மெர்ட்டன் கல்லூரியின் தகைமை ஆய்வுறுப்பினராகவும் உள்ளார். பின்னி கோட்பாட்டுப் பால்வெளி, புறப்பால்வெளி வானியற்பியலில் தனது பணிக்காக முக்கியமாக அறியப்படுகிறார் , இருப்பினும் அவர் வானியற்பியலுக்கு வெளியே உள்ள அறிவியல்பகுதிகளுக்கும் பல பங்களிப்புகளை வழங்கியுள்ளார்.  

## கல்வியும் தொழிலும்
பின்னி 1971 இல் கேம்பிரிட்ஜ் பல்கலைக்கழகத்தில் கணித டிரிபோஸில் முதல் வகுப்பு பி. ஏ. பட்டம் பெற்றார் , பின்னர் ஆக்சுபோர்டு பல்கலைக்கழகத்திற்குச் சென்று டென்னிசு சியாமாவின் கீழ் கிறிஸ்து தேவாலயத்தில் டிஃபில் படிப்பை 1975 இல் முடித்தார். 1983 - 87 ஆம் ஆண்டிலும் , 1989 ஆம் ஆண்டு இலையுதிர்காலத்திலும் பிரின்சுடன் உயர் ஆய்வு நிறுவனத்தில் வருகைதரு அறிஞராக இருந்தார். மாகிதலன் கல்லூரியிலலிளநிலை ஆய்வுறுப்பினர்,பிரின்சுடன் பல்கலைக்கழகத்தில் முதல் நிலை உட்பட பல பிந்தைய முனைவர் பதவிகளை வகித்த பிறகு , பின்னி 1981 இல் மெர்ட்டன் கல்லூரியில் பல்கலைக்கழக விரிவுரையாளராகவும் , இயற்பியலில் ஆய்வுறுப்பினர், ஆசிரியராகவும் ஆக்சுபோர்டுக்கு திரும்பினார். பின்னர் 1991 இல் கோட்பாட்டு இயற்பியலில் விளம்பர வாசகராகவும் , 1996 இல் இயற்பியல் பேராசிரியராகவும் பணியமர்த்தப்பட்டார்.  

பின்னி தனது பணிக்காக 1986 ஆம் ஆண்டில் இயற்பியல் நிறுவனத்தின் மேக்சுவெல் பரிசு , 2003 ஆம் ஆண்டில் அமெரிக்க வானியல் கழகத்தின் பிரவுவேர் விருது , 2010 இல் டிராக் பதக்கம், 2013 இல் எடிங்டன் பதக்கம் உள்ளிட்ட பல தகைமைகலையும் விருதுகளையும் பெற்றுள்ளார். 1973 முதல் அரசு வானியல் கழகத்தின் உறுப்பினராக இருந்த அவர் , அரசு வானியல் கழகத்தின் ஆய்வுறுப்பினராகவும் , 2000 ஆம் ஆண்டில் இயற்பியல் நிறுவனத்தின் உறுப்பினராகவும் தேர்ந்தெடுக்கப்பட்டார். அவர் பிரின்சுடன் பல்கலைக்கழக அச்சகத்தின் ஐரோப்பிய அறிவுரைக் குழுவிலும் அமர்ந்துள்ளார்.  

## ஆர்வங்கள்
பின்னியின் ஆராய்ச்சி ஆர்வங்களில் பின்வருவன அடங்கும்:  

- குளிரூட்டும் ஓட்டங்களின் இயற்பியலும் ஏஜிஎன் பின்னூட்டத்தின் செயல்முறைகளும்
- பால்வெளி வளிம வட்டின் மீவிண்மீன் வெடிப்புக் குலைவு
- பால்வழி உட்பட்ட பால்வெளிகளின் இயங்கியல்
- சுற்றுவலய படிமமாக்க வளர்ச்சி உட்பட்ட பால்வெளி, வட்டணைகலின் படிமமாக்கம்.

## வெளியீடுகள்
பின்னி இணைபுலமை மதிப்பாய்வு செய்யப்பட்ட ஆய்விதழ்களில் 200 க்கும் மேற்பட்ட கட்டுரைகளையும் , பால்வெளி இயங்கியல் உட்பட பல பாடப்புத்தகங்களையும் எழுதியுள்ளார் , இது நீண்ட காலமாக அதன் துறையில் செந்தரப் பாடநூலாகக் கருதப்படுகிறது.  

புத்தகங்கள்  

- *பால்வெளி* *இயங்கியல்*, திமித்ரி மிகலாசு , ஜேம்சு பின்னி பிரீமேன் வெளியீடு, 1981..
- *பால்வெளி இயங்கியல்,,*ஜேம்ஸ் பின்னி, சுக்காட் திரெமைன், பிரின்சுடன் பல்கலைக்கழகம் அச்சகம், 1988.
- ஜே. ஜே. பின்னி, என். ஜே. டோரிக், ஏ. ஜே. ஃபிஷர், எம். இ. ஜே. நியூமன் *உய்யநிலை நிகழ்வுகளின் கோட்பாடு* (Theory of critical phenomena) (1992).
- *பால்வெளி வானியல்* (2 ஆவது பதிப்பு. ஜேம்சு பின்னி, மைக்கேல் மெரிபீல்டு பிரின்சுடன்) பல்கலைக்கழக அச்சகம், 1998.
- *பால்வெளி இயங்கியல்,* (2 ஆவது பதிப்பு) ஜேம்ஸ் பின்னி, சுக்காட் திரெமைன் பிரின்சுடன் பல்கலைக்கழக அச்சகம், 2008.
-
# இலிசா யார்தைன் உரைட்


**இலிசா** யார்தைன் உரைட், (**Lisa Jayne Jardine-Wright)** (பிறப்பு 1976) கேம்பிரிட்ஜ் பல்கலைக்கழகத்தில் இயற்பியலாளராகவும் கல்வியாளராகவும் உள்ளார். அவர் ஐசக் இயற்பியல் கல்வி துறை, ஓக்டன் அறக்கட்டளை ஆதரவு திறந்த தள இயற்பியல் கற்றல் பள்ளி மாணவர்கள் ஆதரிப்பின் இயக்குநர் ஆவார்.  

## இளமையும் கல்வியும்
யார்தைன் உரைட் இங்கிலாந்தின் வடமேற்கில் உள்ள அரசு நிதியுதவி பெறும் பள்ளியில் பயின்றார். கேம்பிரிட்ஜ் பல்கலைக்கழகத்தில் இயற்பியல் பயின்றார். ஜார்ஜ் எப்சுடாதியவுடன் முனைவர் பட்டம் படிப்பதற்கு முன்பு, கேம்பிரிட்ஜ் டிரினிட்டி கல்லூரியில் முதுகலைப் பட்டம் பெற்றார். யார்தைன் உரைட் கேம்பிரிட்ஜ் வானியல் நிறுவனத்தில் சுருள் பால்வெளிகளின் அண்டவியல் உருவாக்கத்தை உருவகப்படுத்துவதில் பணியாற்றினார். தனது முனைவர் பட்டத்தின் போது அவர் வெளிப்புறம் மற்றும் பொது ஈடுபாட்டில் ஆர்வம் காட்டினார் , மேலும் தொடர்ச்சியான திறந்த நாட்கள், பொது சொற்பொழிவுகளை ஏற்பாடு செய்தார்.  

## தொழில் வாழ்க்கை
யார்தைன் உரைட் அறிவியல் தொடர்பாடல், பரப்புரை ஆகியவற்றில் பணியாற்றியுள்ளார். பைனான்சியல் டைம்சில் பிரித்தானிய அறிவியல் கழகத்தின் ஊடக இணை ஊழியராக இருந்த அவர் , டைம்சு உயர் கல்வி, அறிவியல் இதழுக்காக எழுதத் தொடங்கினார். பிபிசி செய்தி இதழின் அறிவுரையாளராகவும் பணியாற்றியுள்ளார். தனது பிந்தைய முனைவர் ஆராய்ச்சியின் போது , கிரீன்விச் அரசு நோக்கீட்டகத்தில் அவர்களது வானியல் காட்சியகங்கள் மற்றும் கோளரங்கம் (2007 இல் திறக்க வானியல் மறுவடிவமைப்பு அறிவுரையாளராகவும் பணியாற்றினார். யார்தைன் உரைட் கேம்பிரிட்ஜ் பல்கலைக்கழகத்தில் கல்வி மேம்பாட்டு அதிகாரியாக உள்ளார் , அங்கு அவர் இயற்பியல், முதுநிலை இயற்பியல் அறைகூவல் உள்ளிட்ட பல திட்டங்களை நடத்துகிறார். அவர் கேம்பிரிட்ஜ் சர்ச்சில் கல்லூரியில் ஆய்வு, இளங்கலை மாணவர் ஆசிரியராக உள்ளார் , மேலும் 2020 தொற்றுநோய் ஆண்டின் இளவேனில், கோடையில் கல்லூரியின் செயல் முதுநிலை ஆசிரியராகப் பணியாற்றினார். கேம்பிரிட்ஜ் பல்கலைக்கழகத்தில் இளங்கலை மாணவர்களின் செயல்திறன், பாலினம், சமூக பொருளாதாரப் பின்னணியின் தாக்கம் குறித்து அவர் ஆய்வு செய்துள்ளார். கேம்பிரிட்ஜ் பல்கலைக்கழகத்தில் நுழையும் போது அனைத்து மாணவர்களும் ஒரே கல்வி மட்டத்தில் இருந்தபோதிலும் , பெண்கள் திறந்த கேள்விகளுக்கு மாறாக சாரக்கட்டுடன் சிறப்பாகச் செயல்படுகிறார்கள் என்பதை யார்தைன் உரைட் நிறுவிக் காட்டினார். ஐசக் இயற்பியல் என்பது கேம்பிரிட்ஜ் மதிப்பீட்டின் காப்பகத்திலிருந்து இயற்பியல் கேள்விகளின் இணையதளத் தொகுப்பாகும் , இது இயற்பியல் படிக்கும் பள்ளி மாணவர்களுக்கு உதவும். இது முதலிலமுரூதர்போர்டு பள்ளிகள் இயற்பியல் கூட்டாண்மை என்ற பெயரில் தொடங்கியது. ஐசக் இயற்பியல் இயற்பியல் மாணவர்கள் பள்ளியிலிருந்து பல்கலைக்கழகத்திற்கு மாறுவதற்கு ஆயத்தப்படுத்துகிறது. யார்தைன் உரைட் ஐசக் இயற்பியலுக்கான கல்வி புத்தகங்களின் ஆசிரியர் ஆவார். 2013 முதல் இந்த திட்டத்திற்குக் கல்வித் துறை ஓக்டன் அறக்கட்டளையின் கூடுதல் ஆதரவுடன் ஆதரவளித்து வருகிறது. ஏ - லெவல் வேதியியல் படிக்கும் மாணவர்களுக்கும் ஐசக் நிறுவனம் ஆதரவளிக்கிறது.  

## தகைத்மைகளும் விருதுகளும்
கல்விக்கான பணிகளுக்காக 2022 பிறந்தநாள் தகைமையாகப் பிரித்தானிய்ப் பேரரசின் ஆணை (OBE) அதிகாரியாக யார்தைன் உரைட் பணியமர்த்தப்பட்டார்.  

- 2012 இயற்பியல் பிலிப்சு விருது
- 2015 டைம்ஸ் உயர் கல்வி சிறந்த இலக்கவியல் புதுமையாக்கம் (குறுகிய பட்டியல்)
- 2017 கேம்பிரிட்ஜ் பல்கலைக்கழகத்தின் பில்கிங்டன் பரிசு
- 2019 இயற்பியல் நிறுவனம் இலாரன்சு பிராகு பதக்கமும் பரிசும்
# பேரியம் மெட்டாபாசுப்பேட்டு



**பேரியம் மெட்டாபாசுப்பேட்டு** (*Barium metaphosphate*) Ba(PO<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிறமற்ற திண்மமாகக் காணப்படும் இச்சேர்மம் தண்ணீரில் கரையாது. அமிலக் கரைசல்களில் இது கரையும் என்றாலும் மிக மெதுவாகவே கரையும். Ba<sup>2+</sup> நேர்மின் அயனிகள் ((PO<sub>3</sub><sup>−</sup>)<sub>n</sub>) பாலிபாசுப்பேட்டு எதிர்மின் அயனிகளுடன் சேர்ந்து பேரியம் மெட்டாபாசுப்பேட்டு சேர்மம் உருவாவதாக எக்சுகதிர் படிகவியல் ஆய்வுகள் தெரிவிக்கின்றன. பல நீரேற்றப்பட்ட வடிவங்கள் அறியப்படுகின்றன, அவை உண்மையில் வளைய மெட்டாபாசுப்பேட்டுகளாகும். Ba<sub>2</sub>(P<sub>4</sub>O<sub>12</sub>)·3.5H<sub>2</sub>O, Ba<sub>3</sub>(P<sub>3</sub>O<sub>9</sub>)<sub>2</sub>·6H<sub>2</sub>O.  

## தயாரிப்பு
மெட்டாபாசுபாரிக் அமிலத்துடன் பேரியம் கார்பனேட்டைச் சேர்த்து வினை புரியச் செய்வதன் மூலம் பேரியம் மெட்டாபாசுப்பேட்டை தயாரிக்கலாம்:
# மஞ்சள் பள்ளிவாசல்



**மஞ்சள் பள்ளிவாசல் (Yellow Mosque)** இந்தியாவின் மேற்கு வங்காள மாநிலத்தில் உள்ள முர்சிதாபாத்தின் அசர்துவாரி அரண்மனை வளாகத்தில் அமைந்துள்ளது. இதை சுரூத்து பள்ளிவாசல் என்ற பெயராலும் அழைக்கிறார்கள்.  

## வரலாறு
மஞ்சள் பள்ளிவாசல் 1756-57 ஆம் ஆண்டில் நவாப் சிராச் உத்-தௌலாவால் பாகீரதி ஆற்றின் கரையில் உள்ள அசர்துவாரி அரண்மனை வளாகத்தில் கட்டப்பட்டதாகக் கூறப்படுகிறது.  

இந்திய தொல்லியல் துறையின் அறிக்கையின் படி, மேற்கு வங்கத்தில் உள்ள தேசிய முக்கியத்துவம் வாய்ந்த நினைவுச்சின்னங்களின் பட்டியலில் குறிப்பிடப்பட்டுள்ளபடி, மஞ்சள் பள்ளிவாசலும் இந்திய தொல்லியல் துறையின் பட்டியலிடப்பட்ட ஒரு நினைவுச்சின்னமாகும்.  

## வரைபடங்கள்

## மஞ்சள் பள்ளிவாசல் படத்தொகுப்பு

## மேலும் பார்க்கவும்
- வங்காள மற்றும் முர்சிதாபாத்து நவாப்கள்
# லால்தெங்கா


**லால்தெங்கா** (*Laldenga* (11 சூன் 1927 – 7 சூலை 1990), வடகிழக்கு இந்தியாவில் உள்ள மிசோரம் பகுதியில் பிரிவினைவாத மிசோ தேசிய முன்னணி அரசியல் கட்சியை நிறுவிய அரசியல்வாதி ஆவார். இவர் தனி மிசோரம் மாநிலத்தின் மிசோரம் மாநிலத்தின் முதல் முதலமைச்சராக 1986 முதல் 1988 வரை பணியாற்றியவர்.  

லால்தெங்கா துவக்கத்தில் இந்திய இராணுவத்தில் ஹவில்தார் பதவி வகித்தார். பின்னர் அசாம் மாகாண அரசில் எழுத்தராக பணியில் சேர்ந்தார். 1950களின் பிற்பகுதியில் மிசோரமில் ஏற்பட்ட மௌடம் எனும் மூங்கில் பூப்பால் ஏற்பட்ட பெரும் பஞ்சம் காரணமாக மிசோ மாவட்டம் பெரும்பாதிப்புக்கு உள்ளானது. இதனால் மக்கள் அரசுக்கு எதிராக கிளர்ச்சியைத் துவங்கினர். இதனால் லால்தெங்கா மிசோரம் பகுதியை, இந்தியாவிலிருந்து பிரித்து, தனி மிசோரம் நாட்டை உருவாக்க வேண்டி மிசோ தேசிய முன்னணி எனும் பிரிவினைவாத அமைப்பை நிறுவினார். 1986ம் ஆண்டில் மிசோரம் அமைதி ஒப்பந்தம் 1986 ஏற்பட்ட பிறகு லால்தெங்கா மிசோரம் மாநிலச் சட்டமன்றத்தின் முதல் முதலமைச்சரானார். லால்தெங்கா நுரையீரல் புற்று நோய் காரணமாக 1990ல் இலண்டனில் இறந்தார்.  

## இதனையும் காண்க
- மிசோ தேசிய முன்னணியின் எழுச்சி
- மிசோ தேசிய முன்னணி
- மிசோரம் அமைதி ஒப்பந்தம் 1986
- மிசோரம் முதலமைச்சர்களின் பட்டியல்
# மிர்னா மேனன்

**அதிதி மேனன்**, அவரது மேடைப் பெயரான **மிர்னா மேனன்** மூலம் நன்கு அறியப்பட்ட ஒரு இந்திய நடிகை ஆவார், அவர் முக்கியமாக தமிழ் மற்றும் மலையாள படங்களில் நடிக்கிறார். அவர் 2016 ஆம் ஆண்டு தமிழ் திரைப்படமான பட்டதாரி திரைப்படத்தில் அறிமுகமானார், மேலும் சித்திக்கின் *பிக் பிரதர்* (2020) மூலம் மலையாள சினிமாவில் அறிமுகமானார்.  

## தொழில்

மிர்னா திரைப்படத் துறையில் நுழைவதற்கு முன்பு மென்பொருள் பொறியாளராக இருந்தார். அவர் தனது பெயரை மிர்னா என்று மாற்றுவதற்கு முன் அவரது முதல் இரண்டு படங்களில் அதிதி மேனன் என்று வரவு வைக்கப்பட்டார். மோகன்லால் நடித்த *பிக் பிரதர்* படத்தில் மலையாளத் திரையுலகில் அறிமுகமானார். கலையரசனுடன் கே.எம்.சர்ஜுனின் *புர்கா* படத்தில் மிர்னா கதாநாயகியாக நடித்தார். அங்குள்ள கலாச்சாரம் மற்றும் மரபுகளை தவறாக சித்தரித்ததற்காக இத்தாஹ் சித்தரிப்பை தவறாக சித்தரித்ததற்காக இந்த படம் முஸ்லிம்களிடமிருந்து பின்னடைவைப் பெற்றது. ஆதி சாய்குமாரின் *கிரேஸி ஃபெலோ* (2022) மற்றும் அல்லரி நரேஷின் உக்ரம் ஆகிய படங்களிலும் அவர் கதாநாயகியாக நடித்தார். மிர்னாவும் ரஜினியின் ஜெயிலரில் ஒரு அங்கம். அவரது தோற்றம் மற்றும் நுணுக்கமான நடிப்பிற்காக அவர் பாராட்டுகளைப் பெற்றார். ரஜினியின் முத்துவேல் கதாபாத்திரம், மருமகளுடன் இருக்க அவரது மகனின் மரணம் காரணமாக இருக்கலாம் என ரசிகர்கள் கிண்டல் செய்தனர்.  

## திரைப்படவியல்

### திரைப்படங்கள்
| 2016 | *பட்டதாரி* | இலக்கியா | தமிழ் | அதிதி மேனன் என வரவு |
| --- | --- | --- | --- | --- |
| 2020 | *பிக் பிரதர்* | ஆர்யா ஷெட்டி | மலையாளம் |  |
| 2022 | *கிரேஸி ஃபெலோ* | சின்னி | தெலுங்கு |  |
| *புர்கா* | நஜ்மா | தமிழ் |  |  |
| படப்பிடிப்பு |  |  |  |  |

### வலைத் தொடர்
| 2022 | *அனந்தம்* | பார்வதி | தமிழ் | ZEE5 | இன்றுவரை வெப் சீரிஸ் மட்டுமே | } |
| --- | --- | --- | --- | --- | --- | --- |
# பெரிலியம் குரோமேட்டு



**பெரிலியம் குரோமேட்டு** (*Beryllium chromate*) BeCrO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெரிலியம் குரோமேட்டு சேர்மம் கருதுகோள் நிலையிலேயே உள்ளது. மந்த வாயுக்களுடன் ஒரு குறிப்பிட்ட பிணைப்பு திறனைக் கொண்டிருப்பதாக கணிக்கப்பட்டுள்ளது. இந்த வேதிப்பொருள் இருப்பதை ஆதரிக்கும் சிறிய சான்றுகள் வெளியிடப்பட்டுள்ளன.  

## தயாரிப்பு முறைகள்
பெரிலியம் குரோமேட்டை பெரிலியம் ஐதராக்சைடு மற்றும் குரோமியம் மூவாக்சைடு ஆகியவற்றை வினைபுரியச் செய்தால் கிடைக்கும் என்று கூறப்படுகிறது:  

:Be(OH)<sub>2</sub> + CrO<sub>3</sub> → BeCrO<sub>4</sub> + H<sub>2</sub>O  

பொட்டாசியம் குரோமேட்டுடன் பெரிலியம் சல்பேட்டைச் சேர்த்து வினைபுரியச் செய்தால் மேற்கண்ட வினைக்குத் தேவையான பெரிலியம் ஐதராக்சைடை உருவாக்கிக் கொள்ளலாம் என்றும் கூறப்படுகிறது:  

:BeSO<sub>4</sub> + 2K<sub>2</sub>CrO<sub>4</sub> + H<sub>2</sub>O → K<sub>2</sub>Cr<sub>2</sub>O<sub>7</sub> + K<sub>2</sub>SO<sub>4</sub> + Be(OH)<sub>2</sub>
# சிக்கநாயக்கனஹள்ளி சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1952 | சி. ஹெச். லிங்கதேவரு | இந்திய தேசிய காங்கிரஸ் |  |
| 1957 | சி. கே ராஜய்யசெட்டி | பிரஜா சோசலிச கட்சி |  |
| 1962 | சி. ஹெச். லிங்கதேவரு | இந்திய தேசிய காங்கிரஸ் |  |
| 1967 | சி. கே ராஜய்யசெட்டி | பிரஜா சோசலிச கட்சி |  |
| 1972 | என். பசவய்யா | ஸ்தாபன காங்கிரஸ் |  |
| 1978 | இந்திரா காங்கிரஸ் |  |  |
| 1983 | ஜி. எஸ். ராமலிங்கய்யா | பாரதிய ஜனதா கட்சி |  |
| 1985 | பி. லக்கப்பா | இந்திய தேசிய காங்கிரஸ் |  |
| 1989 | ஜே. சி. மாதுசுவாமி | ஜனதா தளம் |  |
| 1994 | என். பசவய்யா | கர்நாடக காங்கிரஸ் கட்சி |  |
| 1997 | ஜே. சி. மாதுசுவாமி | சுயேச்சை |  |
| 1999 | சி. பி. சுரேஷ் பாபு | மதச்சார்பற்ற ஜனதா தளம் |  |
| 2004 | ஜே. சி. மாதுசுவாமி | ஐக்கிய ஜனதா தளம் |  |
| 2008 | சி. பி. சுரேஷ் பாபு | மதச்சார்பற்ற ஜனதா தளம் |  |
| 2013 |  |  |  |
| 2018 | ஜே. சி. மாதுசுவாமி | பாரதிய ஜனதா கட்சி |  |
| 2023 | சி. பி. சுரேஷ் பாபு | மதச்சார்பற்ற ஜனதா தளம் | } |
**குறிப்பு**
# விராதனூர் அழுத கண்ணீர் ஆற்றிய ஈசுவரன் கோயில்



**அழுத கண்ணீர் ஆற்றிய ஈசுவரன் கோயில்** என்பது தமிழ்நாடு மாநிலத்தில் மதுரை மாவட்டத்தின் விராதனூர் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலின் மூலவர் சன்னதி வடமேற்கு மூலையில் அமைந்துள்ளது. மகா சிவராத்திரி சிறப்பாகக் கொண்டாடப்படுகிறது.  

கடல் மட்டத்திலிருந்து சுமார் 162 மீட்டர் உயரத்தில் அமைந்துள்ள அழுத கண்ணீர் ஆற்றிய ஈசுவரன் கோயிலின் புவியியல் ஆள்கூறுகள், ஆகும்.  

இக்கோயிலில் மூலவர் அழுத கண்ணீர் ஆற்றிய ஈசுவரன் (ரிஷபாருடர்) ஆவார். மூலஸ்தானத்தில் சிவன், பார்வதி, விஷ்ணு ஆகியோர் காட்சியளிக்கின்றனர். பத்ரகாளி, விநாயகர், முருகன், வீரபத்திரர், நந்தி மற்றும் கிராம தேவதைகளான முத்துக்கருப்பண்ணசாமி, இராக்காயி, முனியாண்டி, சப்பாணி, காவல் கருப்பு ஆகியோர் இக்கோயிலில் அருள்பாலிக்கின்றனர்.  

தமிழ்நாடு அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
# துமக்கூரு ஊரகம் சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 2008 | பி. சுரேஷ் கௌடா | பாரதிய ஜனதா கட்சி |  |
| 2013 |  |  |  |
| 2018 | டி. சி. கௌரிசங்கர் | மதச்சார்பற்ற ஜனதா தளம் |  |
| 2023 | பி. சுரேஷ் கௌடா | பாரதிய ஜனதா கட்சி | } |
# தென்னிந்தியப் புதுப்பானைக் கள்ளிப் புறா


**தென்னிந்தியப் புதுப்பானைக் கள்ளிப் புறா** (peninsular turtle dove) விலங்கியல் பெயர் *Streptopelia orientalis erythrocephala*) என்பது செஞ்செதில் தவிட்டுப்புறாவின் கிளை இனம் ஆகும். இப்பறவை தீபகற்ப தென்னிந்தியாவில் காணப்படுகிறது.  

## விளக்கம்
இப்பறவை 33 செ. மீ நீளம் இருக்கும். அலகு கொம்பு நிறத்தில் இருக்கும். விழிப்படலம் வெளிர் ஆரஞ்சு நிறத்தில் இருக்கும். கால்கள் ஊதா நிறத்தில் இருக்கும். நெற்றியும், உச்சந்தலையும் இளஞ்சிவப்புத் தோய்ந்த சாம்பல் நிறமாக இருக்கும். கழுத்தின் இருபுறமும் கருப்பும் வெள்ளையுமான, சதுரங்கப் பலகையை ஒத்த கட்டங்களைக் காணலாம். முதுகு கருஞ்சிவப்பான பழுப்பாக இருக்கும். இறக்கைகளின் நடுப்பகுதிகளில் பட்டை பட்டையான தோற்றம் காணலாம். பின் முதுகும் பிட்டமும் சிலேட் சாம்பல் நிறத்தில் இருக்கும். வால் கறுப்பு கலந்த பழுப்பு நிறமாக சிலேட் நிற நிற விளிம்புப் பட்டைகளோடு இருக்கும். மோவாயும், தொண்டையும் வெண்மையாக இருக்கும். முன் கழுத்தும் மார்பும் சிவப்புத் தோய்ந்த பழுப்பாக இருக்கும். வாலும் வாலடியும் வெண்மை நிறத்தில் இருக்கும். ஆண் பெண் என இருபறவைகளும் ஒன்று போல இருக்கும்.  

## நடத்தை
இப்பறவைகள் தென்னிந்தியா முழுவதும் இளையுதிர் காடுகளிலும், மூங்கில் காடுகளிலும், விளை நிலங்களை அடுத்தும் ஆங்காங்கே காணப்படும். இப்பறவை தரையில் மேயக்கூடியது. இணையாகவோ, சிறு கூட்டமாகவோ காணப்படும். கட்டு நிலங்களில் விதைகளைப் பொறுக்கித் தின்னும். இது விரைந்து நேராக பறக்கும் தன்மை கொண்டது.  

## இனப்பெருக்கம்
இப்பறவைகள் நவம்பர் முதல் பெப்ரவரி வரை இனப்பெருக்கம் செய்யும். தொண்டையை உப்பி வைத்தபடி உரக்கக் குரல் கொடுத்து ஆண் பறவை பெண் பறவையை நெருங்கி காதல் புரியும். மரங்களில் இரண்டு முதல் நான்கு மீட்டர் உயரம் வரையிலான பகுதியில் குச்சிகளைக் கொண்டு கூடு அமைக்கும் இரண்டு முட்டைகளை சிலசமயம் மூன்று முட்டைகளை இடும்.
# கேரி சுட்டைகுமன்

**கேரி சுட்டைகுமன்** *(Gary Steigman)*( பிப்ரவரி 23,1941 - ஏப்ரல் 9,2017) ஒரு அமெரிக்க வானியற்பியலாளர் மற்றும் வானியலாளர் ஆவார் , அவர் பிக் பாங்கின் முதல் சில நிமிடங்களில் முதன்மை நியூக்ளியோசிந்தஸிஸ் துகள் இயற்பியல் மற்றும் நினைவுச்சின்ன துகள் மிகுதியில் தனது ஆராய்ச்சிக்காக அறியப்பட்டார்.</ref>  

1961 ஆம் ஆண்டில் நியூயார்க் நகரக் கல்லூரியில் இயற்பியலில் இளங்கலை பட்டம் பெற்ற பிறகு , 1968 ஆம் ஆண்டில் நியுயார்க் பல்கலைக்கழகத்தின் மால்வின் உரூடர்மனின் மேற்பார்வையின் கீழ் முனைவர் பட்டம் பெற்றார். இவரது முனைவர் பட்ட ஆய்வுக் கட்டுரை அண்டவியல் பொருள் - எதிர்பொருள் சமச்சீர் பற்றிய கருதுகோள் தவறானது என்றும் , நமது அண்டத்தில் எதிர் அடர்துகளைவிட கணிசமான அளவுக்கு அடர்துகள் கூடுதலாக இருக்க வேண்டும் என்றும் காட்டியது. இந்தப் படைப்பு 1969 ஆம் ஆண்டில் நேச்சர் இதழில் வெளியிடப்பட்டது , அதைத் தொடர்ந்து 1976 ஆம் ஆண்டில் *வானியல், வானியற்பியல் ஆண்டுதோறுமான* மதிப்பாய்வில் இதைப் பெரிதும் மேற்கோள் காட்டிய கட்டுரை வெளியிடப்பட்டது. 1968 ஆம் ஆண்டில் கேம்பிரிட்ஜ் பல்கலைக்கழகத்தின் கோட்பாட்டு வானியல் நிறுவனத்தில் (இப்போது வானியல் நிறுவனம்) வருகையாளராகவும் , 1970 ஆம் ஆண்டில் கால்டெக்கில் ஆராய்ச்சியாளராகவும் ஆனார்.  

1977 ஆம் ஆண்டில் ஜேம்ஸ் ஈ. குன், டேவிட் என். சிராம்மா ஆகியோருடன் இணைந்து இவர் ஒரு கட்டுரையை வெளியிட்டார் , அதில் 4 எல்லியச்(He) செறிவுகள், முந்துபாழ் ஊடக அணுக்கருத் தொகுப்பு ஆகிய உண்மைகளைப் பயன்படுத்தி, நியூட்ரினோ இனங்களின் எண்ணிக்கையில் ஒரு புதிய வரம்பை நிறுவினார் கட்டுரை முடிவுகள் " மொத்த அடர் இலெப்டான்களின் எண்ணிக்கை 5 க்கும் குறைவாகவோ அல்லது சமமாகவோ இருக்க வேண்டும் " என்பதைக் காட்டின. அண்டவியல் பற்றிய உண்மைகள் வழி துகள் இயற்பியலை முதன்முதலில் கட்டுப்படுத்தியவற்றில் இதுவும் ஒன்றாகும்.  

1980 ஆம் ஆண்டு ஈர்ப்பு ஆராய்ச்சி அறக்கட்டளை கட்டுரைப் போட்டியிலபிவரும் சிராமும் முதல் பரிசைப் பெற்றனர் , இது மிகப்பெரிய நியூட்ரினோக்கள் ஆட்சி செலுத்தும் ஒரு கற்பனையான அண்டத்தைப் பகுப்பாய்வு செய்தது. அவர்களின் கட்டுரை பேரியோனிக் அல்லாத துகள்கள் ஆட்சி செலுத்தும் அண்டத்திற்கான தொடக்க கால முன்மொழிவுகளில் ஒன்றாகும். டேவிடு சிராம் மைக்கேல் டர்னர் கீத் ஆலிவ் மற்றும் டெரன்ஸ் பி. வாக்கர் ஆகியோருடன் இணைந்து இவர் அண்டத்தின் பேரியான் அடர்த்தி, இன்னும்பிற கட்டுப்படுத்தப்பட்ட துகள் பண்புகள் பற்றிய துல்லியமான மதிப்பீடுகளைப் பெற்றார். 1980 களிலும் மற்றும் 1990 களிலும் அண்டத்தின் பேரியான் அடர்த்திக்கான துல்லியமான மதிப்பை முன்னறிவிக்கும் மிகவும் மேற்கோள் காட்டப்பட்ட ஆவணங்களின் தொடரை அவர்கள் எழுதினர். அவர்களின் கணிப்பு சி. எம். பி அளவீடுகளால் உறுதிப்படுத்தப்பட்டது.
# ஆண்ட்ரியா ஐவரி



**ஆண்ட்ரியா ஐவரி** (Andrea Ivory) அமெரிக்காவைச் சேர்ந்த ஒரு கல்வியாளர் ஆவார். பெண்களுக்கான மார்பகப் புற்றுநோய் விழிப்புணர்வு மற்றும் இதய ஆரோக்கியத்திற்கான விருது பெற்ற ஊக்குவிப்பாளராக செயல்பட்டு வருகிறார்.  

## பெண்களின் மார்பக மற்றும் இதய முயற்சி
ஐவரிக்கு 2004 ஆம் ஆண்டில் மார்பக புற்றுநோய் இருப்பது கண்டறியப்பட்டது. சிகிச்சை பெற்று பூரண குணமடைந்த பிறகு தன்னைப் போன்ற பெண்களுக்கு இவர் உதவ விரும்பினார். இதற்காக பெண்கள் மார்பகப்புற்று நோய் மற்றும் இதய முன்முயற்சி என்ற அமைப்பை 2005 ஆம் ஆண்டில் ஐவரி நிறுவினார். இந்த அமைப்பு மார்பகப் புற்றுநோய் மற்றும் இதய நோய்களை முன்கூட்டியே கண்டறிதல் மற்றும் சிகிச்சையை ஊக்குவித்தலை நோக்கமாகக் கொண்டிருந்தது. குறிப்பாக சமூக பொருளாதார ரீதியாக பின்தங்கிய அமெரிக்க பெண்களிடையே கவனம் செலுத்தியது.  

2013 ஆம் ஆண்டில், பெண்களின் மார்பக மற்றும் இதய முன்முயற்சி அமைப்பு இதய நோய் மற்றும் மார்பக புற்றுநோயின் சிக்கல்களைச் சமாளிக்கத் தொடங்கியது. அமைப்பினர் வீடு வீடாகச் சென்று விழிப்புணர்வு மற்றும் கல்வியை அளித்தனர். ஊட்டச்சத்து வகுப்புகள் மற்றும் செயல்முறை அமர்வுகள் நடத்தப்பட்டன. பெண்களுக்கு மார்பகப் புற்றுநோய் பரிசோதனை மற்றும் பராமரிப்பு ஒருங்கிணைப்பு ஆகியவற்றை வழங்கினர்.  

மியாமி-டேட் மாகாணத்தில் உள்ள இயாக்சன் சுகாதார மையத்துடன் இணைந்து மேமோகிராம்கள், கொழுப்பு சோதனைகள் மற்றும் இரத்த அழுத்த பரிசோதனைகளை இவ்வமைப்பினர் மேற்கொள்கின்றனர்.  

## கல்வி மற்றும் தொழில்
2013 ஆம் ஆண்டில் ஐவரி பாரி பல்கலைக்கழகத்தின் தொழில்முறை மற்றும் தொழில் கல்விப் பள்ளியில் இருந்து குறிப்பிடத்தக்க முன்னாள் மாணவராக இவர் பட்டம் பெற்றார். பெண்கள் மார்பகப்புற்று நோய் மற்றும் இதய முன்முயற்சி என்ற அமைப்பை நிறுவியதைத் தவிர, ஐவரி அமெரிக்க புற்றுநோய் சங்கத்தின் 2 ஆவது உச்சி மாநாடு மற்றும் வாசிங்டன், டிசி யில் அமைந்துள்ள தேசிய மார்பக புற்றுநோய் கூட்டணியின் வழிகாட்டல் மாநாடுகளில் ஒரு பிரதிநிதியாகவும் இவர் இருந்துள்ளார்.  

## விருதுகள்
சி.என்.என். அமைப்பின் 10 சிறந்த பெண்மணிகள் பட்டியலில் ஒருவராகத் ஐவரி தேர்ந்தெடுக்கப்பட்டார். இராபர்ட்டு வுட் இயான்சன் அறக்கட்டளையின் சமூக நலத் தலைவர் விருது வழங்கப்பட்டும் சிறப்பிக்கப்பட்டார்.
# திபட்டூரு சட்டமன்றத் தொகுதி


## சட்டமன்ற உறுப்பினர்கள்
| மாநிலம் | தேர்தல் | வெற்றி பெற்றவர் | கட்சி |
| --- | --- | --- | --- |
| மைசூர் | 1952 | டி. ஜி. திம்மே கௌடா | இந்திய தேசிய காங்கிரஸ் |
| 1957 | கே. பி. ரேவணசித்தப்பா | பிரஜா சோசலிச கட்சி |  |
| 1962 |  |  |  |
| 1967 | எம். எஸ். நீலகண்டசுவாமி | இந்திய தேசிய காங்கிரஸ் |  |
| 1967 | வி. எல். சிவப்பா | பிரஜா சோசலிச கட்சி |  |
| 1972 | டி. எம். மஞ்சுநாத் | ஸ்தாபன காங்கிரஸ் |  |
| கர்நாடகா | 1978 | வி. எல். சிவப்பா | இந்திரா காங்கிரஸ் |
| 1983 | எஸ். பி. கங்காதரப்பா | இந்திய தேசிய காங்கிரஸ் |  |
| 1985 | பி. எஸ். சந்திரசேகரய்யா | ஜனதா கட்சி |  |
| 1989 | டி. எம். மஞ்சுநாத் | இந்திய தேசிய காங்கிரஸ் |  |
| 1994 | பி. நஞ்சாமரி | பாரதிய ஜனதா கட்சி |  |
| 1999 | கே. சடக்சரி | இந்திய தேசிய காங்கிரஸ் |  |
| 2004 | பி. நஞ்சாமரி | மதச்சார்பற்ற ஜனதா தளம் |  |
| 2008 | பி. சி. நாகேஷ் | பாரதிய ஜனதா கட்சி |  |
| 2013 | கே. சடக்சரி | இந்திய தேசிய காங்கிரஸ் |  |
| 2018 | பி. சி. நாகேஷ் | பாரதிய ஜனதா கட்சி |  |
| 2023 | கே. சடக்சரி | இந்திய தேசிய காங்கிரஸ் | } |
**குறிப்பு**
# ஜார்ஜ் சி. மெக்விட்டி


**ஜார்ஜ் குன்லிப் மெக்விட்டி(George Cunliffe McVittie)** FRSE (1904 - 1988) ஒரு பிரித்தானியக் கணிதவியலாளரும் அண்டவியலாளரும் ஆவார். கதிரலை வானியலுக்கான அவரது பங்களிப்புகளுக்காக அவர் மிகவும் பெயர்பெற்றார்.  

## வாழ்க்கை.
மெக்விட்டி 1904 ஆம் ஆண்டு ஜூன் 5 ஆம் தேதி துருக்கியில் உள்ள சுமிர்னாவில் பிறந்தார் , அங்கு அவரது தந்தை பிராங்க் எசு. மெக்விட்டீ ஒரு வணிகர். அவரது தாயார் எமிலி கரோலின் வெபர் கிரேக்கத்தில் வசித்து வந்தார் , ஆனால் பிரித்தானியக் கால்வழியைச் சேர்ந்தவர். ஜார்ஜ் பிரெஞ்சு, ஆங்கிலம் ஆகிய இருமொழிகளிலிலும் வளர்ந்தார்.  

1923 முதல் எடின்பர்க் பல்கலைக்கழகத்தில் கணிதமும் இயற்பியலும் பயின்றார். பின்னர் அவர் கேம்பிரிட்ஜ் கிறிஸ்து கல்லூரிக்குச் சென்றார் , அங்கு அவர் பேராசிரியர் ஆர்த்தர் எடிங்டனின் கீழ் முனைவர் பட்டம் பெற்றார். 1930 முதல் 1934 வரை இலீட்சு பல்கலைக்கழகத்தில் உதவி விரிவுரையாளராகவும் , 1933 முதல் 1933 வரை எடின்பர்க் பல்கலைக்கழகத்தில் விரிவுரையாளாகவும் , 1936 முதல் 1958 வரை இலண்டன் கிங்சு கல்லூரி பல்கலைக்கழகத்திலசூயர் விரிவுரையாளராகவும் இருந்தார். 1933 இல் அரசு வானியல் கழகத்தின் உறுப்பினராகத் தேர்ந்தெடுக்கப்பட்டார். இரண்டாம் உலகப் போரின் போது அவர் வானிலையியலில் பணியாற்றினார் , இது வானிலை ஆய்வு வெளியீடுகளுக்கும் வழிவகுத்தது.  

1943 ஆம் ஆண்டில் அவர் எடின்பர்கு அரசு கழகத்தின் ஆய்வுறுப்பினராசுத் தேர்ந்தெடுக்கப்பட்டார். டேவிடு கிப், ஐவர் எதரிங்டன், இராபர்ட் சுலாப், அலெக்சாந்தர் ஐத்கன் ஆகியோர் இவரை முன்மொழிந்தனர். 1948 முதல் இலண்டன் அரசி மேரி கல்லூரியில் பேராசிரியராக இருந்தார்.  

பின்னர் 1952 முதல் 1972 வரை அமெரிக்காவில் அர்பானா - சாம்பெயின் இல் உள்ள இல்லினாய்சு பல்கலைக்கழகத்தில் பேராசிரியராகப் பணியாற்றினார் , அங்கு அவர் ஒரு சிறிய வானியல் துறையை உருவாக்கினார். இது நாட்டின் முன்னணி வானியல் துறைகளில் ஒன்றாகும். 1962 மற்றும் 1970 ஆம் ஆண்டுகளில் அவருக்கு குகென்கெய்ம் ஆய்வுநல்கைகள் வழங்கப்பட்டன. அவரது நிர்வாகத் திறனால் இவர் அமெரிக்க வானியல் கழகத்தின் செயலாளராக ஆனார்.  

1972 முதல் 1988 வரை கேன்டர்பரியில் உள்ள கென்ட் பல்கலைக்கழகத்தில் தகைமைப் பேராசிரியராகப் பணியாற்றினார் , அங்கு 1985 இல் தகைமை முனைவர் பட்டம் பெற்றார்.  

அவர் 1988 மார்ச் 8 அன்று கேன்டர்பரியில் காலமானார்.  

## புகழ்மரபு
2417 **மெக்விட்டி** என்ற சிறுகோள் அவரது நினைவாகப் பெயரிடப்பட்டது. மிச்சிகனில் உள்ள திரெய்தன் பிளைன்சில் உள்ள ஜார்ஜ் சி. மெக்விட்டி தொடக்கப்பள்ளியும் அவரது நினைவாகப் பெயரிடப்பட்டது.  

## குடும்பம்.
1934 ஆம் ஆண்டில் மெக்விட்டி ஜான் சுட்டிராங் ,FRSE(1868 - 45). இன் மகளான மில்ட்ரெடு பாண்டு சுட்டிராங்கை மணந்தார் (1906 - 85)  

## வெளியீடுகள்

- *அண்டவியல் கோட்பாடு* (1937) (2வது பதிப்பு 1949)
- *பொது சார்பியலும் அண்டவியலும்* (1956) (2வது பதிப்பு 1965)
- *அண்டவியலில் உண்மையும் கோட்பாடும்* (1961)

## பிற இணைப்புகள்
MAH Maccallum:Gorge Cunliffe McVittie (1904 - 1988மரசு வானியல் கழகத்தின் காலாண்டு இதழ் தொகுதி 30 1989 pp 119 – 122
# சங்கமகிராமம்



**சங்கமகிராமம்** (*Sangamagrama*), இந்தியாவின் கேரளா மாநிலத்தின் திருச்சூர் மாவட்டத்தில் உள்ள சிற்றூர் ஆகும். இதனருகே உள்ள மணவளச்சேரியில் கூடல்மாணிக்கம் கோயில் உள்ளது. இரிஞ்ஞாலகுடா நகராட்சிக்கு கிழக்கே 9.6 கிலோ மீட்டர் தொலைவில் அமைந்த சங்கமகிராமத்தில் முன்னர் அந்தணர்கள் அதிகம் வாழ்ந்தனர். அதில் சங்கமகிராம மாதவன் என்பவர் கணிதவியல் மற்றும் வானியலில் பிரபலமானவர் ஆவார். சங்கமகிராம மாதவன் *கேரளாவில் வானவியல் மற்றும் கணிதவியல் பள்ளியை* நிறுவியனார். சங்கமகிராமத்தில் வாழ்ந்த *நாராயணன் மிஸ்ரா* என்பவர் *வதூல கிரகாய ஆகம விருத்தி ரகஸ்யம்* எனும் நூலை இயற்றியுள்ளார்.  

## இதனையும் காண்க
- சங்கமகிராம மாதவன்
# திருப்பரங்குன்றம் குருநாத சுவாமி கோயில்



**திருப்பரங்குன்றம் குருநாத சுவாமி கோயில்** என்பது தமிழ்நாடு மாநிலத்தில் மதுரை மாவட்டத்தின் திருப்பரங்குன்றம் புறநகர்ப் பகுதியில் அமையப் பெற்றுள்ள ஒரு சிவன் கோயில் ஆகும். இக்கோயிலானது, திருப்பரங்குன்றம் சுப்பிரமணியர் கோயிலின் ஓர் உபகோயிலாகும்.  

கடல் மட்டத்திலிருந்து சுமார் 193 மீட்டர் உயரத்தில் அமைந்துள்ள திருப்பரங்குன்றம் குருநாத சுவாமி கோயிலின் புவியியல் ஆள்கூறுகள், ஆகும்.  

இக்கோயிலில் மூலவர் குருநாத சுவாமி மற்றும் தாயார் அங்காள பரமேசுவரி ஆவர். விநாயகர், முருகன், நந்தி, அக்னிவீரபத்திரர், சப்த கன்னியர், கிராம தேவதைகளான இருளப்ப சுவாமி, சங்கிலி கருப்பண்ணசாமி, பெரிய கருப்பண்ணசாமி, மாயாண்டி சுவாமி, சப்பாணி சுவாமி, பேச்சியம்மன், இராக்காயி அம்மன் ஆகியோர் இக்கோயிலில் அருள்பாலிக்கின்றனர்.  

தமிழ்நாடு அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
# சங்கமகிராம மாதவன்


**சங்கமகிராம மாதவன்**(பிறப்பு:கிபி 1340 -இறப்பு:1425) தற்கால இந்தியாவின் கேரளா மாநிலத்தின் திருச்சூர் மாவட்டத்தில் உள்ள இரிஞ்ஞாலகுடா நகரத்திற்கு 10 கிலோ மீட்டர் தொலைவில் உள்ள சங்கமகிராமம்|சங்கமகிராமத்தில்]] அந்தணர் குலத்தில் பிறந்தவர். இவரின் இயற்பெயர் *இறைஞ்சாதப்பிள்ளி மாதவன் நம்பூதிரி*. இவர் சஙகமகிராமத்தில் பிறந்ததால் இவரை சங்கமகிராம மாதவன் என்பவர். இவர் கணிதவியலில் மற்றும் வானவியலில் பல கண்டிப்புகளை நிகழ்த்தியவர். மேலும் மாதவன் வடிவவியலில் வல்லவர். இவரை *கோள் வித்துவான்* என்ற பெயர் பெற்றவர். கிபி 1236, 1276, 1354, 1396, 1398, 1418 ஆகிய ஆண்டுகளில் புதன், செவ்வாய், வெள்ளி, வியாழன் மற்றும் சனி ஆகிய கோள்கள் இருந்த நிலை என்ன என்றும் மாதவன் கணக்கிட்டுள்ளார். வானத்தை கவனிப்பதற்கான எந்த அமைப்புகளும் உருவாகாத நேரத்தில் மாதவன் இந்த திருப்புமுனையை ஏற்படுத்தினார்.  

அவரது முக்கியமான கண்டுபிடிப்புகள் இயற்கணித முக்கோணவியலின் விரிவாக்கமான அடுக்குத் தொடர், முக்கோணவியல் சார்புகள் மற்றும் நேர்மாறு முக்கோணவியல் சார்புகள் மற்றும் பை மற்றும் நுண்கணிதம் ஆகியவற்றின் சரியான மதிப்பீடுகளை கண்டறிந்தவர். இவரது இக்கணிதக் கண்டுபிடிப்புகள் பின்னாளில் இந்தியா மற்றும் மேற்குலகில் அறிவியல் வளர்ச்சிக்கு உதவின. அவர் கேரளாவில் வானவியல் மற்றும் கணிதத்தின் நிறுவனராகக் கருதப்படுகிறார். மேற்கத்திய அறிஞர்கள் இவரது கணிதக் கண்டுபிடிப்புகளை உருவாக்குவதற்கு இரண்டு நூற்றாண்டுகளுக்கு முன்பே எல்லையற்ற தொடர்களைப் பயன்படுத்தி கணித முறைகளைக் கண்டுபிடித்தார். சங்கமகிராம மாதவன் நம்பூதிரி, எல்லையற்ற தொடர்களைப் பயன்படுத்தி ஒரு வட்டத்தின் சுற்றளவைக் கண்டறியும் முறையை உலகில் முதன்முதலில் உருவாக்கினார். மூன்று நூற்றாண்டுகளுக்குப் பிறகுதான் மேற்கத்திய அறிஞர்களான ஜேம்ஸ் கிரிகோரி, லீப்னிஸ், லம்பேர்ட் போன்றோர் இதே முறையின் மூலம் சுற்றளவை நிர்ணயிக்கும் முறையைக் கண்டுபிடித்தனர். இருப்பினும் இந்த கண்டுபிடிப்புக்கான பெருமை இன்னும் கிரிகோரி மற்றும் அவரது சகாக்களுக்கு சொந்தமான உள்ளது.  

## படைப்புகள்
பிற்கால இந்தியக் கணிதத்திற்கு வழிகாட்டியாக அமைந்த பல பங்களிப்புகளை மாதவன் செய்தார். ஒவ்வொரு நேரத்திலும் சந்திரன் மற்றும் நட்சத்திரங்களின் நிலைகளைத் துல்லியமாகக் கணக்கிடும் முறையை மாதவன் கண்டுபிடித்தார்.  
- கிபி 1400ல் சந்திரனின் நிலையை தீர்மானிக்க ஒரு கணித முறைக்கு இவர் இயற்றிய நூல் *வேணு ஆரோஹனம்* மற்றும் *ஸ்புட சந்திராபதி* ஆகும்.
- 'கோலவாதம்* (Golavāda), *மத்தியாமனாயபிரகாரம் (Madhyāmanayanaprakāra),
- லக்னபிரகரணம், மஹாஞானயனத்தின் படி, மத்யமநயனத்தின் படி, அகனிதம், அகனித பஞ்சாங்கம் மற்றும் அகனித கிரஹாசாரம் ஆகியவை மாதவனால் இயற்றப்பட்டதாக நம்பப்படும் மற்ற படைப்புகள்.

லக்னப்பிரகரணம் எனும் நூல் இரிங்கலக்குடா புனித ஜோசப் கல்லூரியின் தொல்லியல் ஆய்வு மையத்தால் கண்டுபிடிக்கப்பட்டு வெளியிடப்பட்டுள்ளது. இது சங்கம்கிராமாதவனின் வாழ்க்கையும் பங்களிப்பும் என்ற ஆய்வுத் திட்டத்தின் ஒரு பகுதியாக வெளியிடப்பட்டது.
# மிலாரைட்டு



**மிலாரைட்டு** (*Milarite*) என்பது பெரைல் எனப்படும் ஓர் அரிய பெரிலியம் அலுமினியம் சிலிக்கேட்டு வகை கனிமமாகும். மிகவும் அரிய கனிமக் குழுவாக கருதப்படும் ஓசுமிலைட்டு குழுவில் இது உறுப்பினராக உள்ளது. மிலாரைட்டு கனிமத்தின் படிகங்கள் பொதுவாக பச்சை அல்லது மஞ்சள் நிறத்தில் தோன்றுகின்றன. கனிமவியலாளர் வால் மிலரின் பெயர் கனிமத்திற்கு சூட்டப்பட்டுள்ளது.  

பெருமலை, பனியாறு ஆகியவற்றின் பிளவுகளிலும் செனோலித்து கனிமப் பளிங்குகளிலும் மினாரைட்டு காணப்படுகிறது.
# கற்றலான் நிலப்படம்



**கற்றலான் நிலப்படம்** (Catalan Atlas) என்பது நடுக் காலத்தில் உருவாக்கப்பட்ட உலக வரைபடம் ஆகும். இது 1375ஆம் ஆண்டு உருவாக்கப்பட்டது. கற்றலேனிய மொழியில் நடுக் காலத்தில் தயாரிக்கப்பட்ட மிக முக்கியமான வரைபடமாக இது குறிப்பிடப்பட்டுள்ளது. "நடுக்கால நிலப்பட உருவாக்கத்தின் உச்ச நிலையாகவும்" இது குறிப்பிடப்படுகிறது.
# துத்தநாக ஆர்சனைடு



**துத்தநாக ஆர்சனைடு** (*Zinc arsenide*) என்பது Zn<sub>3</sub>As<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். துத்தநாகமும் ஆர்சனிக்கும் சேர்ந்து இந்த இருமச் சேர்மம் உருவாகிறது. சாம்பல் நிறத்தில் நாற்கோணக படிகங்களாக இது உருவாகிறது. துத்தநாக ஆர்சனைடு 1.0 எலக்ட்ரான் வோல்ட்டு ஆற்றல் இடைவெளியைக் கொண்ட ஒரு கனிம வேதியியல் குறைக்கடத்தி ஆகும்.  

## தயாரிப்பு
துத்தநாகமும் ஆர்சனிக்கும் சேர்ந்து வினை புரிந்தால் துத்தநாக ஆர்சனைடு உருவாகும்.  

:3 Zn + 2 As → Zn<sub>3</sub>As<sub>2</sub>  

## கட்டமைப்பு
அறை-வெப்பநிலை Zn<sub>3</sub>As<sub>2</sub> நாற்கோண வடிவத்தைக் கொண்டுள்ளது. 190 °செல்சியசு வெப்பநிலையில் வேறுபட்ட நாற்கோண கட்டமைப்பு நிலைக்கும் 651 °பாகை செல்சியசு வெப்பநிலையில் மூன்றாம் கட்ட கட்டமைப்பிற்கும் மாறுகிறது. அறை-வெப்பநிலை வடிவத்தில், துத்தநாக அணுக்கள் நாற்கோணத்தில் ஒருங்கிணைக்கப்படுகின்றன. ஆர்சனிக்கு அணுக்கள் சிதைந்த கனசதுரத்தின் முனைகளில் ஆறு துத்தநாக அணுக்களால் சூழப்பட்டுள்ளன. துத்தநாக ஆர்சனைடின் படிக அமைப்பு காட்மியம் ஆர்சனைடு (Cd3As2), துத்தநாக பாசுபைடு (Zn3P2) மற்றும் காட்மியம் பாசுபைடு (Cd3P2) ஆகியவற்றின் கட்டமைப்பை போலவே உள்ளது. Zn-Cd-P-As நாண்கிணைய அமைப்பில் இந்த சேர்மங்கள் முழு தொடர்ச்சியான திட-கரைசலை வெளிப்படுத்துகின்றன.  

## எலக்ட்ரானிக் அமைப்பு
இதன் மிகக் குறைந்த நேரடி மற்றும் மறைமுக ஆற்றல் இடைவெளி 30 மெகாவோல்ட் அல்லது ஒன்றுக்கொன்று அவற்றினுள்ளே இருக்கும்.  

## மேஏற்கோள்கள்
# நோகை நாடோடிக் கூட்டம்

**நோகை நாடோடிக் கூட்டம்** (Nogai Horde) என்பது நோகை இனத்தவர்களால் தோற்றுவிக்கப்பட்ட ஒரு கூட்டமைப்பு ஆகும். இது பான்டிக்-காசுப்பியன் புல்வெளியை சுமார் 1500ஆம் ஆண்டு முதல் ஆக்கிரமித்திருந்தது. 17ஆம் நூற்றாண்டில் மேற்கு நோக்கி கல்மிக்குகளாலும், தெற்கு நோக்கி உருசியர்களாலும் இடம்பெற செய்ய வைக்கப்படும் வரை இது நீடித்திருந்தது. மங்குத் என்று அழைக்கப்பட்ட மங்கோலிய பழங்குடியினத்தவர் நோகை நாடோடிக் கூட்டத்தின் மையப் பகுதியை அமைத்திருந்தனர்.  

13ஆம் நூற்றாண்டில் தங்க நாடோடிக் கூட்டத்தின் தலைவரான நோகை கான் பல்வேறு துருக்கிய பழங்குடியினங்களுடன் இந்த மங்குத்துகளின் ஓர் இராணுவத்தை உருவாக்கினார். இவர் செங்கிஸ் கானின் மகன் சூச்சியின் நேரடி வழித்தோன்றல் ஆவார். ஒரு நூற்றாண்டுக்கு பிறகு நோகைகளுக்கு எதிகு தலைமை தாங்கினார். இவர் மங்குத் வழித் தோன்றலைச் சேர்ந்த ஒரு தளபதி ஆவார். இவர் தாய் வழியில் சூச்சியின் வழித்தோன்றலாக இருந்தார். இவர் நோகை அரசமரபை தோற்றுவித்தார்.
# சிசிர் மாஞ்சா



**சிசிர் மாஞ்சா** (*Sisir Mancha*) என்பது இந்தியாவின் மேற்கு வங்க மாநிலம் கொல்கத்தாவில் உள்ள ஆச்சார்யா சகதீசு சந்திர போசு சாலையில் அமைந்துள்ள ஓர் அரங்கம் ஆகும். இந்த அரங்கம் வங்காளி திரையரங்குகளுக்காக வழக்கமாக பயன்படுத்தப்படுகிறது. இரவீந்திர சதன்-நந்தன் வளாகத்திற்கு அருகில் சிசிர் மாஞ்சா அரங்கம் உள்ளது. வங்காள மொழி நாடக கலைஞர் சிசிர் குமார் பாதுரியின் நினைவாக இந்த அரங்கத்திற்கு சிசிர் மாஞ்சா எனப் பெயரிடப்பட்டது . இது அரங்கம் 1978 ஆம் ஆண்டில் நிறுவப்பட்டது.
# மதுசூதன் மாஞ்சா


**மதுசூதன் மாஞ்சா** (*Madhusudan Mancha*) என்பது இந்தியாவின் மேற்கு வங்காள மாநிலம், கொல்கத்தா நகரத்திலுள்ள, தாகுரியா பகுதியில் அமைந்துள்ள ஓர் அரங்கமாகும். வங்காள மொழி கவிஞர் மைக்கேல் மதுசூதன் தத்தாவின் பெயரால் அரங்கம் அழைக்கப்படுகிறது. மேலும் இந்த அரங்கம் மேற்கு வங்காள அரசாங்கத்தின் தகவல் மற்றும் கலாச்சார விவகாரங்கள் துறையால் கட்டுப்படுத்தப்பட்டு நிர்வகிக்கப்படுகிறது. இந்த அரங்கம் தொடர்ந்து திரையரங்குகளுக்காகப் பயன்படுத்தப்படுகிறது. 1995 ஆம் ஆண்டு அக்டோபர் மாதம் 12 ஆம் நாளன்று மேற்கு வங்காள முதல்வராக இருந்த ஜோதி பாசுவால் திறந்து வைக்கப்பட்டது.
# உக்கடம் இலட்சுமி நரசிம்ம சுவாமி கோயில்



**உக்கடம் இலட்சுமி நரசிம்ம சுவாமி கோயில்** என்பது தமிழ்நாடு மாநிலத்தில் கோயம்புத்தூர் மாவட்டத்தின் தெற்கு உக்கடம் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். இக்கோயிலின் மூலவர் இலட்சுமி நரசிம்மர் ஆவார். தசாவதார புருஷர்களும், அஷ்ட இலட்சுமிகளும் இக்கோயிலில் அருள்பாலிக்கின்றனர்.  

கடல் மட்டத்திலிருந்து சுமார் 456 மீட்டர் உயரத்தில் அமைந்துள்ள உக்கடம் இலட்சுமி நரசிம்ம சுவாமி கோயிலின் புவியியல் ஆள்கூறுகள், ஆகும்.  

இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
# இரும்பு(III) அயோடைடு



**இரும்பு(III) அயோடைடு** (*Iron(III) iodide*) என்பது FeI<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெப்ப இயக்கவியல் ரீதியாக இரும்பு(III) அயோடைடு நிலைப்புத்தன்மை அற்ற சேர்மம் என்பதால் தயாரிப்பது கடினமாகும். ஆயினும்கூட இரும்பு(III) அயோடைடை காற்று மற்றும் நீர் இல்லாத சூழ்நிலையில் சிறிய அளவில் தயாரிக்கிறார்கள்.  

## தயாரிப்பு
இரும்பு(III) மற்றும் அயோடைடு ஆகியவை ஒடுக்க ஏற்ற வினைக்கு உட்படுகின்றன.  

:Fe(CO)<sub>5</sub> + I<sub>2</sub> → Fe(CO)<sub>4</sub>I<sub>2</sub> + CO  

இந்த அணைவுச் சேர்மம் மேலும் அயோடின் மற்றும் ஒளியின் முன்னிலையில் −20 °செல்சியசு வெப்பநிலையில் ஆக்சிசனேற்ற ஒளிச்சேர்க்கைக்கு உட்படுகிறது. மேலும் கார்பன் மோனாக்சைடு உருவாகும்போது FeI<sub>3</sub> இன் கருப்புப் படலம் ஒரு படிவாகப் படிகிறது.  

:FeI<sub>3</sub> + *hν* → FeI<sub>2</sub> + ½I<sub>2</sub>  

டெட்ரா ஐதரோபியூரான், அசிட்டோநைட்ரைல், பிரிடின் மற்றும் நீர் போன்ற வழங்கும் கரைப்பான்கள் இந்த வினையை ஊக்குவிக்கின்றன: இரும்பு(III) அயோடைடு அதிக அளவில் நீருறிஞ்சும் ஒரு சேர்மமாகும். இது இருகுளோரோமெத்தேனில் சிறிதளவு கரையும். இது அயோடைடுடன் வினைபுரிந்து டெட்ரா அயோடோபெரேட்டு அயனியைக் கொடுக்கிறது. இரும்புத் தூள் அயோடின் கொண்ட ஈந்தணைவிகளுடன் வினைபுரிந்து பெரிக் அயோடைடு கூட்டுசேர் பொருட்களையும் தருகிறது.  

## இதையும் காண்க
- இரும்பு(II) அயோடைடு
# தாராபுரம் உத்தர வீரராகவப் பெருமாள் கோயில்



**உத்தர வீரராகவப் பெருமாள் கோயில்** என்பது தமிழ்நாடு மாநிலத்தின் திருப்பூர் மாவட்டத்தில் தாராபுரம் பகுதியின் கோட்டைமேடு புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். இக்கோயிலின் மூலவர் உத்தர வீரராகவப் பெருமாள் ஆவார். உற்சவர் கஸ்தூரி அரங்கநாதர்; உற்சவ தாயார்கள் ஸ்ரீதேவி மற்றும் பூதேவி ஆவர். வைகுண்ட ஏகாதசி ஆண்டுதோறும் சிறப்பாகக் கொண்டாடப்படுகிறது.  

கடல் மட்டத்திலிருந்து சுமார் 299 மீட்டர் உயரத்தில் அமைந்துள்ள உத்தர வீரராகவப் பெருமாள் கோயிலின் புவியியல் ஆள்கூறுகள், ஆகும்.  

தமிழ்நாடு அரசின் இந்து சமய அறநிலையத் துறை கட்டுப்பாட்டில் இக்கோயில் இயங்குகிறது.
# பெதிரோ ஜி. பெரீரா



**பெதிரோ கில் பெரீரா** *(Pedro Gil Ferreira)* (பிறப்பு: 18 மார்ச் 1968) ஒரு போர்த்துகீசிய வானியற்பியலாளரும் அறிவியல் எழுத்தாளரும் ஆவார். 2016 ஆம் ஆண்டு நிலவரப்படி அவர் ஆக்ஸ்போர்டு பல்கலைக்கழகத்தில் வானியற்பியல் பேராசிரியராகவும், வொல்ப்சன் கல்லூரியின் உறுப்பினராகவும் இருந்தார்.  

## இளமையும் கல்வியும்
பெரீரா போர்ச்சுகல் இலிசுபனில் பிறந்தார். இவர் இலிசுபன் தொழில்நுட்ப பல்கலைக்கழகத்தில் பயின்றார் , அங்கு அவர் 1986 முதல் 1991 வரை பொறியியல் படித்தார். அப்போது அவர் பொது சார்பியலைக் கற்றுக்கொண்டார். இலண்டன் இம்பீரியல் கல்லூரியில் கோட்பாட்டு இயற்பியலில் ஆந்தி ஆல்பிரெக்ட்டு மேற்பார்வையில்.முனைவர் பட்டம் பெற்றார்.  

## ஆராய்ச்சியும் தொழிலும்
ஆக்சுபோர்டு பல்கலைக்கழகத்தில் வானியற்பியல் துறையில் ஆராய்ச்சியாளராகவும் விரிவுரையாளராகவும் சேர இங்கிலாந்துக்குத் திரும்புவதற்கு முன்பு பெர்க்லி, செர்னில் முதுமுனைவர் பதவிகளில் பணியாற்றினார். 2008 ஆம் ஆண்டில் அங்கு வானியற்பியல் பேராசிரியராக ஆனார். 2010 முதல் ஆக்சுபோர்டு மார்ட்டின் பள்ளியில் கணக்கீட்டு அண்டவியல் திட்டத்தின் இயக்குநராக இருந்து வருகிறார் , மேலும் ' வதிவிடத்தில் வானியற்பியல் கலைஞர் ' திட்டத்தையும் நடத்தி வருகிறார். பெரீரா ஆப்பிரிக்கக் கணித அறிவியல் நிறுவனத்தில் தவறாமல் விரிவுரைகள் செய்கிறார் , மேலும் தொலைக்காட்சியிலும் வானொலியிலும் அறிவியல் விவரிப்பாளராக அடிக்கடி தோன்றியுள்ளார்.  

பெரீராவின் முதன்மை ஆர்வங்கள் பொது சார்பியல், கோட்பாட்டு அண்டவியல் ஆகியவற்றில் உள்ளன. இணைநிலை மதிப்பாய்வு செய்யப்பட்ட அறிவியல் இதழ்களில் 100 க்கும் மேற்பட்ட வெளியீடுகளை எழுதியுள்ளார். 1997 ஆம் ஆண்டில் மைக்கேல் ஜாய்சுடன் இணைந்து இருண்ட ஆற்றலின் சாத்தியமான விளக்கமாக நிறைநிலை அளவன் புலப் படிமங்களை முதன்முதலில் முன்மொழிந்தவர்களில் ஒருவராக இருந்தார். அண்ட நுண்ணலை சிற்றுலைவுகளின் ஒலி உச்சங்களை அளவிடும் மாக்ஸிமா, பூமெராங் வளிமக்கூண்டுவழி பரவும் அண்ட நுண்ணலை சிற்றுலைவுகளின் செய்முறைகளில் பெரீரா உறுப்பினராகவும் இருந்தார். யூக்ளிடு விண்கலம், சதுர கிலோமீட்டர் கதிரலைத் தொலைநோக்கி ஆகியவற்றைப் பயன்படுத்தி பொது சார்பியலை நிறுவுவதற்கான பல திட்டங்களில் அவர் தற்போது ஈடுபட்டுள்ளார்.  

### ஊடகங்கள்
பெரீரா நேச்சர், சயின்சு, நியூ சயின்டிஸ்ட் டு உள்ளிட்ட அறிவியல் இதழ்களுக்கு வழக்கமான பங்களிப்பாளராக உள்ளார் , மேலும் அண்டவியல், பொது சார்பியல் வரலாறு குறித்த இரண்டு புகழ்பெற்ற *அறிவியல்* புத்தகங்களை எழுதியுள்ளார். அவற்றில் ஒன்று, முழுச்செம் கோட்பாடு. இது 2014 ஆம் ஆண்டு அறிவியல் புத்தகங்களுக்கான அரசு கழக வின்ட்டன் பரிசுக்கு பட்டியலிடப்பட்டது. வானியல், இயற்பியல், அண்டவியல் செய்திகளைப் பற்றி விவாதிக்க தொலைக்காட்சியிலும் வானொலியிலும் தவறாமல் தோன்றுகிறார் , மேலும் பிபிசி டிஸ்கவரி சேனல் மற்றும் பிறவற்றிற்கான பல அறிவியல், கணித ஆவணப்படங்களுக்குப் பங்களித்துள்ளார். 2016 ஆம் ஆண்டில் அவர் திறந்த வானியர்பியல் இதழின் ஆசிரியர் குழுவில் பணியாற்றுகிறார்.  

### புத்தகங்கள்

- 
- 

### தொலைக்காட்சியும் காணொலியும்
- *Stephen Hawking: Master of the Universe* (Channel 4) 2008
- *The One Show* (BBC) 2009
- *Naked Science: Hawking’s Universe* (National Geographic) 2009
- *Horizon: Is Everything We Know About the Universe Wrong?* (BBC) 2010
- *Beautiful Equations* (BBC) 2010
- *The Beauty of Diagrams* (BBC) 2010
# பொட்டாசியம் இருதயோபெரேட்டு


**பொட்டாசியம் இருதயோபெரேட்டு** (*Potassium dithioferrate*) KFeS<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஊதா நிறத்தில் திண்மமாகக் காணப்படும் இச்சேர்மம் நீரில் கரையாது. இதன் வேதியியல் கட்டமைப்பைப் பொறுத்தவரை, பொட்டாசியம் இருதயோபெரேட்டின் கட்டமைப்பில் விளிம்பில் பகிரப்பட்ட எதிர்மின் அயனி FeS<sub>4</sub> நான்முகிகள் எல்லையற்ற சங்கிலிகளைக் கொண்டுள்ளன. இந்த சங்கிலிகள் பொட்டாசியம் அயனிகளுடன் தொடர்பு கொண்டுள்ளன. இவை MFe<sub>2</sub>S<sub>3</sub> (M = K, Rb, Cs) வாய்ப்பாட்டைக் கொண்ட ஒரு பரிமாணப் பொருட்களின் தொடர்புடைய குடும்பமாகும். இந்த கலப்பு-இணைதிற சேர்மங்கள் கனிமம் ராசுவுமைட்டு மூலம் குறிப்பிடப்படுகின்றன.  

இரும்புத் தூள், கந்தகம் மற்றும் பொட்டாசியம் கார்பனேட்டு ஆகியவற்றை 900 பாகை செல்சியஸ் வெப்பநிலையில் சூடாக்குவதன் மூலம் பொட்டாசியம் இருதயோபெரேட்டு தயாரிக்கப்படுகிறது. தரப்படுத்தப்பட்ட விகிதவியல் அளவுகளின்படி இந்த வினை பொட்டாசியம் சல்பேட்டை தயாரிப்பதற்குமான வினையாக முன்மொழியப்பட்டது.:  

:6Fe + 13S + 4K<sub>2</sub>CO<sub>3</sub> → 6KFeS<sub>2</sub> + K<sub>2</sub>SO<sub>4</sub> + 4CO<sub>2</sub>
# புரூசு வின்சுட்டைன்



**புரூசு வின்சுட்டைன்** *(Bruce Winstein)* (செப்டம்பர் 25,1943 - பிப்ரவரி 28,2011) ஒரு சோதனை இயற்பியலாளரும் அண்டவியலாளரும் ஆவார் , அவர் அடிப்படை துகள் இயற்பியலில் தனது தொடக்கப் பணிக்காக குறிப்பிடப்படுகிறார் , குறிப்பாக, துகள்கள், அவற்றின் எதிர் துகள்களுக்கு இடையிலான சமச்சீரற்ற தன்மையை நிறுவுவதற்கான வேலைக்காகக் குறிப்பிடப்படுகிறார். அவரது தொழில் வாழ்க்கையின் பிற்பகுதியில் , நுண்ணலை பின்னணி கதிர்வீச்சின் முனைமையை அளவிடும் செய்முறை அண்டவியலில் பணியாற்றினார் , அதன் பண்புகள் தொடக்க கால அண்டத்திற்கு முந்தையவை.  

## தொழில் வாழ்க்கை
செய்முறை அடிப்படை துகள் இயற்பியலில் ஒரு புகழ்பெற்ற தொடக்க வாழ்க்கைக்குப் பிறகு , வின்சுட்டைன் பிரின்சுட்டனில் ஓராண்டுக்குக் குகென்கெய்ம் ஆய்வுறுப்பினராக, பொதுவாக வானியற்பியலும் குறிப்பாக, நுண்ணலைப் பின்னணிக் கதிர்வீச்சும் பற்றிப் படித்தார். பின்னர் அவர் சிகாகோ பல்கலைக்கழகத்தில் இயற்பியலில் சாமுவேல் கே. அலிசன் கட்டில் பேராசிரியராகத் தனது பதவிக்கு திரும்பினார் , அங்கு அவர் அதன் NSF இயற்பியல் எல்லைப்புற மையத்தை அண்டவியல் இயற்பியலுக்காக நிறுவினார்.  

1999 ஆம் ஆண்டில் , அவர் பெர்மி ஆய்வக KTeV செய்முறையின் தலைவராக இருந்தார் , இது நேரடி CP மீறலுக்கான முதல் உறுதியான அடிப்படையை உருவாக்கியது. இது பொருள், பொருள் எதிர்ப்பில் சரியான இரட்டையர்கள் அல்ல என்பதற்கான முதன்மையான சான்றாகும். நுண்ணலைப் பின்னணி கதிர்வீச்சின் முனைமையை அளவிடுவதன் வழி தொடக்க அண்டத்தில் ஈர்ப்பு அலைகளைக் கண்டறிய முயன்ற பல ஆண்டு பன்னாட்டு ஒத்துழைப்பான QUIET செய்முறையின் தலைவராகவும் இருந்தார்.  

இவர் இலாசு ஏஞ்சலீசு கலிபோர்னியா பல்கலைக்கழகத்தில் இயற்பியலிலும் கணிதத்திலும் அறிவியல் இளவல் பட்டமும் , 1970 இல் கால்டெக்கில் இருந்து முனைவர் பட்டமும் பெற்றார்.  

வின்சுட்டைன் 1999 முதல் குகென்கெய்ம் ஆய்வுறுப்பினராக இருந்தார் , 2003 ஆம் ஆண்டில் அமெரிக்க அறிவியல் மேம்பாட்டுக் கழகத்தின் ஆய்வுறுப்பினராக ஆனார்.  

வின்சுட்டைன் 1995 ஆம் ஆண்டில் தேசிய அறிவியல் அறிவியல் கல்விக்கழகத்திலும் , 2007 ஆம் ஆண்டில் அமெரிக்கக் கலை, அறிவியல் கல்விக்கழகத்திலும் சேர்க்கப்பட்டார். 2007 ஆம் ஆண்டில் இவருக்கு அமெரிக்க இயற்பியல் கழகத்தால் செய்முறை துகள் இயற்பியலில் டபிள்யூ. கே. எச். பனோவ்சுகி பரிசு வழங்கப்பட்டது.  

## தகைமைகள்
வின்சுட்டைன் தேசிய அறிவியல் கல்விக்கழகம், அமெரிக்கக் கலை, அறிவியல் கல்விக்கழகம் ஆகிய இரண்டிலும் உறுப்பினராக இருந்தார்.  
2007 ஆம் ஆண்டில் அமெரிக்க இயற்பியல் கழகம் அவருக்கு செய்முறை துகள் இயற்பியலில் W. K. H. பனோவ்சுகி பரிசை பின்வரும் மேற்கோள்களுடன் வழங்கியது; "நடுநிலைக் கே மெசோன்களின் பண்புகளின் துல்லியமான அளவீடுகளின் தொடர்ச்சியான செய்முறைகளில் தலைமை வகித்ததற்காகவும் குறிப்பாக நேரடி CP மீறல் கண்டுபிடிப்புக்காகவும்" .
# அரியக்குடி திருவேங்கடமுடையான் கோயில்



**அரியக்குடி திருவேங்கடமுடையான் கோயில்** என்பது தமிழ்நாடு மாநிலத்தில் சிவகங்கை மாவட்டத்தின் காரைக்குடி பகுதிக்கு அருகில் அரியக்குடி புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். காரைக்குடியில் ஒரு தென்திருப்பதி என்று இக்கோயில் அழைக்கப்படுகிறது. இங்கிருந்து சுமார் பதினைந்து கி.மீ. தூரத்தில் பிள்ளையார்பட்டி கற்பக விநாயகர் கோயில் அமையப் பெற்றுள்ளது. இக்கோயிலின் மூலவர் திருவேங்கடமுடையான் மற்றும் தாயார் அலர்மேல்மங்கை ஆவர். உற்சவர் சீனிவாச பெருமாள் மற்றும் உற்சவ தாயார்கள் ஸ்ரீதேவி மற்றும் பூதேவி ஆவர். இக்கோயிலின் கருடாழ்வார் தனது இருபுறமும் சிம்மங்களுடன் காட்சியளிக்கிறார். ஆண்டாள், சக்கரத்தாழ்வார், ஆஞ்சநேயர் ஆகியோரும் இக்கோயிலில் அருள்பாலிக்கின்றனர். மகாவிஷ்ணுவின் பத்து அவதாரங்களை நினைவூட்டும் சித்திரங்களைக் கொண்ட தசாவதார மண்டபம் ஒன்று இங்கு அமைக்கப்பட்டுள்ளது.  

கடல் மட்டத்திலிருந்து சுமார் 121 மீட்டர் உயரத்தில் அமைந்துள்ள உத்தர வீரராகவப் பெருமாள் கோயிலின் புவியியல் ஆள்கூறுகள், ஆகும்.  

சித்ரா பௌர்ணமி, சித்திரை மாதப் பிறப்பு, வைகாசி பிரம்மோற்சவம், ஆடிப் பூரம், ஆடி சுவாதி, கோகுலாஷ்டமி, புரட்டாசி சனிக்கிழமைகள், வைகுண்ட ஏகாதசி, பங்குனி உத்திர திருக்கல்யாணம் ஆகிய திருவிழாக்கள் இக்கோயிலில் கொண்டாடப்படுகின்றன.  

இக்கோயிலானது, தமிழக அரசின் இந்து சமய அறநிலையத் துறை கட்டுப்பாட்டில் இயங்குகிறது.
# சதானந்த் பக்ரே



**சதானந்த் பக்ரே** (Sadanand Bakre) இந்தியாவைச் சேர்ந்த ஓர் ஓவியர் மற்றும் சிற்பி ஆவார். 1920 ஆம் ஆண்டு நவம்பர் மாதம் 10 ஆம் தேதியன்று இவர் பிறந்தார். எசு.கே. பக்ரே என்ற பெயராலும் இவர் அழைக்கப்பட்டார்.  

பக்ரே பரோடாவில் பிறந்தார். பம்பாய் முற்போக்கு கலைஞர்கள் குழுவின் நிறுவனர்களில் இவரும் ஒருவராவார். இந்தியாவில் நவீன ஓவியக்கலையின் முன்னோடியாகவும் திகழ்ந்தார். 1951 ஆம் ஆண்டில் இவர் பிரிட்டனுக்குச் சென்றார், அங்கு அவர் விரைவாகவே சிற்பத்தை கைவிட்டு ஓவியத்தில் கவனம் செலுத்தினார். காமன்வெல்த் நிறுவனத்தில் (1951), ஆம் ஆண்டு தனிநபர் கண்காட்சியை நடத்தினார். மற்றொன்று 1959 ஆம் ஆண்டில் கேலரி ஒன்னிலும் மற்றும் 1969 ஆம் ஆண்டுக்கும்1975 ஆம் ஆண்டுக்கும் இடைப்பட்ட காலத்தில் நான்கு கண்காட்சிகளை நிக்கோலசு டிரெட்வெல் கேலரியிலும் நடத்தினார்.  

பக்ரே 1975 ஆம் ஆண்டில் இந்தியாவிற்குத் திரும்பினார். பிற்காலங்களில் இவர் தனிமையில் இருந்தார், ஆனால் 2004 ஆம் ஆண்டில் மும்பை கலைஞர்கள் சங்கத்திடமிருந்து வாழ்நாள் சாதனையாளர் விருதைப் பெற்றார். 2007 ஆம் ஆண்டு திசம்பர் மாதம் 18 ஆம் தேதியன்று ரத்னகிரி மாவட்டத்தில் உள்ள முருத்-அர்னாயில் பக்ரே மாரடைப்பால் இறந்தார்.
# வெண்வயிற்று பச்சைப் புறா



**வெண்வயிற்று பச்சைப் புறா** (White-bellied green pigeon)(*தெரெரான் சிபோல்தி*) என்பது கொலம்பிடே குடும்பத்தில் உள்ள ஒரு பறவை சிற்றினம் ஆகும். இது சீனா, சப்பான், தென் கொரியா, லாவோஸ், உருசியா, தைவான், தாய்லாந்து, இந்தியா மற்றும் வியட்நாம் ஆகிய நாடுகளில் வாழ்கின்றது. இதன் இயற்கை வாழ்விடம் மிதவெப்பக் காடுகள் ஆகும்.  

இந்தப் புறா வழக்கத்திற்கு மாறாக உப்புநீரை குடிக்கும் பண்பிற்காகப் பெயர் பெற்றது. சப்பானில் கனகாவா மாகாணத்தில் உள்ள ஐசோவில் உள்ள டெருகாசாகி பகுதியில் இது நன்கு அறியப்பட்டது.
# துருவேக்கெரே சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1957 | டி. சுப்ரமண்யா | இந்திய தேசிய காங்கிரஸ் |  |
| 1962 | பி. ஹச்சேகௌடா | பிரஜா சோசலிச கட்சி |  |
| 1967 | எம். என். ராமண்ணா | இந்திய தேசிய காங்கிரஸ் |  |
| 1972 | பி. பைரப்பாஜி |  |  |
| 1978 | கே. ஹெச். ராமகிருஷ்ணய்யா | இந்திரா காங்கிரஸ் |  |
| 1983 | பி. பைரப்பாஜி | இந்திய தேசிய காங்கிரஸ் |  |
| 1985 | கே. ஹெச். ராமகிருஷ்ணய்யா | ஜனதா கட்சி |  |
| 1989 | எஸ். ருத்ரப்பா | இந்திய தேசிய காங்கிரஸ் |  |
| 1994 | ஹெச். பி. நஞ்சேகௌடா (எ) மூர்த்தி | ஜனதா தளம் |  |
| 1999 | எம். டி. லக்ஷ்மிநாராயணா (அண்ணய்யா) | பாரதிய ஜனதா கட்சி |  |
| 2004 | எம். டி. கிருஷ்ணப்பா | மதச்சார்பற்ற ஜனதா தளம் |  |
| 2008 | ஜக்கேஷ் | இந்திய தேசிய காங்கிரஸ் |  |
| 2008 | எம். டி. கிருஷ்ணப்பா | மதச்சார்பற்ற ஜனதா தளம் |  |
| 2013 |  |  |  |
| 2018 | ஏ. எஸ். ஜெயராம் | பாரதிய ஜனதா கட்சி |  |
| 2023 | எம். டி. கிருஷ்ணப்பா | மதச்சார்பற்ற ஜனதா தளம் | } |
**குறிப்பு**
# கொரட்டகெரே சட்டமன்றத் தொகுதி


## சட்டமன்ற உறுப்பினர்கள்
| தேர்தல் | வெற்றி பெற்றவர் | கட்சி |
| --- | --- | --- |
| 1952 | பி. சி. நஞ்சுண்டய்யா | இந்திய தேசிய காங்கிரஸ் |
| 1962 | ஆர். சன்னிகராமய்யா |  |
| 1962 | எஸ். அஞ்சய்யா | பிரஜா சோசலிச கட்சி |
| 1967 | டி. எஸ். சிவாண்ணா | இந்திய தேசிய காங்கிரஸ் |
| 1972 | முத்துராமய்யா |  |
| 1978 | இந்திரா காங்கிரஸ் |  |
| 1983 | வீரண்ணா | ஜனதா கட்சி |
| 1985 |  |  |
| 1989 | சி. வீரபத்ரய்யா | இந்திய தேசிய காங்கிரஸ் |
| 1994 | சி. சன்னிகப்பா | ஜனதா தளம் |
| 1999 | மதச்சார்பற்ற ஜனதா தளம் |  |
| 2004 |  |  |
| 2008 | ஜி. பரமேஸ்வரா | இந்திய தேசிய காங்கிரஸ் |
| 2013 | பி. ஆர். சுதாகர லால் | மதச்சார்பற்ற ஜனதா தளம் |
| 2018 | ஜி. பரமேஸ்வரா | இந்திய தேசிய காங்கிரஸ் |
| 2023 | } |  |
**குறிப்பு**
# பாலசமுத்திரம் அகோபில வரதராஜ பெருமாள் கோயில்



**அகோபில வரதராஜ பெருமாள் கோயில்** என்பது தமிழ்நாடு மாநிலத்தில் திண்டுக்கல் மாவட்டத்தின் பாலசமுத்திரம் புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். இக்கோயிலானது, பழனி முருகன் கோயிலின் ஓர் உபகோயிலாகும். பழனியிலிருந்து சுமார் ஐந்து கி.மீ. தூரத்தில் இக்கோயில் அமைந்துள்ளது. இக்கோயிலின் மூலவர் அகோபில வரதராஜ பெருமாள் ஆவார். தாயார்கள் ஸ்ரீதேவி மற்றும் பூதேவி ஆவர். இக்கோயிலில் கருடாழ்வார், வீர ஆஞ்சநேயர், ஸ்ரீகிருஷ்ணர், ஆண்டாள், சக்கரத்தாழ்வார் ஆகியோரும் அருள்பாலிக்கின்றனர். மகாவிஷ்ணுவின் பத்து அவதாரங்களை நினைவூட்டக்கூடிய பழங்கால தசாவதார சிலைகள், பெருந்தேவி தாயார் சன்னதியில் நிறுவப்பட்டுள்ளன.  

கடல் மட்டத்திலிருந்து சுமார் 378 மீட்டர் உயரத்தில் அமைந்துள்ள பாலசமுத்திரம் அகோபில வரதராஜ பெருமாள் கோயிலின் புவியியல் ஆள்கூறுகள், ஆகும்.  

ஆவணி பிரம்மோற்சவம், சித்ரா பௌர்ணமி, சித்திரை மாதப் பிறப்பு, ஆடிப் பூரம், ஆடி சுவாதி, கோகுலாஷ்டமி, புரட்டாசி சனிக்கிழமைகள், வைகுண்ட ஏகாதசி, பங்குனி உத்திர திருக்கல்யாணம் ஆகிய திருவிழாக்கள் இக்கோயிலில் கொண்டாடப்படுகின்றன.
# கிரிசு மாஞ்சா



**கிரிசு மாஞ்சா** (Girish Mancha) என்பது இந்தியாவின் மேற்கு வங்கம், கொல்கத்தா, பேக் பசாரில் அமைந்துள்ள ஓர் அரங்கமாகும். இந்த அரங்கம் 1986 ஆம் ஆண்டு சூலை மாதம் முதல் தேதியன்று மேற்கு வங்க முதல்வர் சோதி பாசுவால் திறந்து வைக்கப்பட்டது. இந்த அரங்கத்திற்கு வங்காள மொழி நாடக இயக்குநரும் நடிகருமான கிரிசு சந்திர கோசின் பெயர் சூட்டப்பட்டது.  

அரங்கத்தின் வடிவமைப்பு மேற்கு வங்காளத்தின் பொதுப்பணித் துறையால் செய்யப்பட்டது. அரங்கத்தின் பராமரிப்புப் பணிகளையும் அவர்களே மேற்கொள்கிறார்கள். மேலும் இந்த அரங்கம் மேற்கு வங்க அரசின் தகவல் மற்றும் கலாச்சார விவகாரங்கள் துறையின் நிர்வாக மையத்தின் கீழ் உள்ளது. பல்வேறு நாடகக் குழுக்களால் தொடர்ந்து அரங்கம் பயன்படுத்தப்படுகிறது. கிரிசு மாஞ்சா கொல்கத்தாவின் மிகவும் சுறுசுறுப்பான நாடக அரங்குகளில் ஒன்றாகும்.
# ஆப்பு வால் பச்சைப் புறா



**ஆப்பு வால் பச்சைப் புறா** (*Wedge tailed green pigeon*) அல்லது **கோக்லா பச்சைப் புறா** (***தெரெரான் பெனுபெனுரசு***) என்பது கொலம்பிடே குடும்பத்தில் உள்ள பறவை சிற்றினமாகும்.  

## விளக்கம்

ஆப்பு வால் பச்சைப் புறா, பச்சை கலந்த மஞ்சள் நிறத்தில் ஆப்பு வடிவ வாலினைக் கொண்டது. தலைப்பகுதி ஆரஞ்சு செம்பழுப்பு நிறத்துடனும் முதுகு வேறுபாட்டுடன் கூடிய அரக்கு நிறத்தில் காணப்படும்.  

ஆப்பு வால் பச்சைப் புறா, இந்தியத் துணைக்கண்டம் மற்றும் தென்கிழக்காசியாவில் காணப்படுகிறது. இது வங்காளதேசம், பூடான், கம்போடியா, இந்தியா, இந்தோனேசியா, லாவோஸ், மலேசியா, மியான்மர், நேபாளம், தாய்லாந்து , திபெத் மற்றும் வியட்நாம் முழுவதும் பரவியுள்ளது.  

இதனுடைய இயற் வாழிடம் மித வெப்பமண்டல வெப்பமண்டல தாழ் நில வனப்பகுதி மற்றும் மிதவெப்பமண்டல அல்லது வெப்ப மண்டல மலைச் சூழற்றொகுதிகள்.ஆகும்.